CELEX: 62007CN0478
Language: mt
Date: 2007-10-25 00:00:00
Title: Kawża C-478/07: Talba għal deċiżjoni preliminari mressqa mill-Handelsgericht Wien (L-Awstrija) fil- 25 ta' Ottubru 2007 — Budějovický Budvar vs Rudolf Ammersin GmbH

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 22/24
            
         Talba għal deċiżjoni preliminari mressqa mill-Handelsgericht Wien (L-Awstrija) fil-25 ta' Ottubru 2007 — Budějovický Budvar vs Rudolf Ammersin GmbH
   (Kawża C-478/07)
   (2008/C 22/45)
   Lingwa tal-kawża: Il-Germaniż
   Qorti tar-rinviju
   Handelsgericht Wien
   Partijiet fil-kawża prinċipali
   
      Rikorrenti: Budějovický Budvar narodni podnik
   
      Konvenuta: Rudolf Ammersin GmbH
   Domandi preliminari
   
               1)
            
            
               Fir-rigward tal-kompatibbiltà ma' l-Artikolu 28 KE tal-protezzjoni ta' isem bħala indikazzjoni ġeografika li fil-pajjiż ta' oriġini la huwa l-isem ta' post u lanqas mhuwa l-isem ta' reġjun, il-Qorti tal-Ġustizzja, fis-sentenza tagħha tat-18 ta' Novembru 2003 (C-216/01), stabbiliet ir-rekwiżiti li skondhom isem bħal dan għandu
               
                           —
                        
                        
                           skond iċ-ċirkustanzi fattwali u
                        
                     
                           —
                        
                        
                           l-kunċetti prevalenti fil-pajjiż ta' oriġini, jindika reġjun jew post fit-territorju ta' dan l-Istat
                        
                     
                           —
                        
                        
                           u l-protezzjoni tiegħu għandha tkun iġġustifikata abbażi tal-kriterji ta' l-Artikolu 30 KE.
                        
                     Dawn ir-rekwiżiti jfissru
               
                           1.1
                        
                        
                           li l-isem jissodisfa, bħala tali, funzjoni konkreta ta' indikazzjoni ġeografika ta' post speċifiku jew ta' reġjun speċifiku jew huwa biżżejjed li l-isem assoċjat mal-prodott li huwa kopert minnu jkun idoneu biex jindika lill-konsumaturi li dan il-prodott ġej minn post speċifiku jew minn żona speċifika tat-territorju tal-pajjiż ta' oriġini;
                        
                     
                           1.2
                        
                        
                           li t-tliet kundizzjonijiet jikkostitwixxu kundizzjonijiet kumulattivi li għandhom jiġu eżaminati separatament;
                        
                     
                           1.3
                        
                        
                           li jeħtieġ li jitwettaq sondaġġ mal-konsumaturi sabiex jiġu ddeterminati l-kunċetti prevalenti fil-pajjiż ta' oriġini u — fl-affermattiv — li għall-finijiet ta' protezzjoni huwa meħtieġ grad baxx, medju jew għoli ta' fama u ta' rikonoxximent;
                        
                     
                           1.4
                        
                        
                           li l-isem ġie effettivament użat bħala indikazzjoni ġeografika fil-pajjiż ta' oriġini minn diversi impriżi, u mhux minn waħda biss, u li l-użu ta' trade mark minn impriża waħda biss jipprekludi l-protezzjoni?
                        
                     
         
               2)
            
            
               Il-fatt li isem la jkun ġie nnotifikat fit-terminu ta' sitt xhur previst fir-Regolament (KE) Nru 918/2004 (1), u lanqas b'xi mod ma tkun saret xi applikazzjoni għar-reġistrazzjoni tiegħu fil-kuntest tar-Regolament (KE) Nru 510/2006 (2), għandu bħala effett li jinvalida protezzjoni nazzjonali eżistenti jew, f'kull każ, protezzjoni estiża bilateralment lil Stat Membru ieħor jekk l-isem jikkostitwixxi, skond id-dritt nazzjonali ta' l-Istat ta' oriġini, indikazzjoni ġeografika kkwalifikata?
            
         
               3)
            
            
               Il-fatt li, fil-kuntest tat-Trattat ta' Adeżjoni bejn l-Istati Membri ta' l-Unjoni Ewropea u Stat Membru ġdid, dan l-Istat Membru jkun talab il-protezzjoni ta' diversi indikazzjonijiet ġeografiċi kkwalifikati għal oġġett ta' l-ikel skond ir-Regolament (KE) Nru 510/2006, għandu bħala konsegwenza li protezzjoni nazzjonali mogħtija lil isem ieħor li jindika l-istess prodott jew, f'kull każ, protezzjoni estiża bilateralment lil Stat Membru ma tistax tinżamm iktar u li, f'dan ir-rigward, ir-Regolament (KE) Nru 510/2006 għandu effett preklużiv?
            
         
      (1)  ĠU L 163, p. 88.
   
      (2)  ĠU L 93, p. 12.